Fitneszmobil kalóriaégetõknek
Leteszteltük a Nokia új, sportoláshoz szánt mobilját: az 5500-ba a stopperen kívül lépés- és kalóriaszámlálót is építettek, két megapixeles kamerája van, képernyõjét megkocogtatva zenét is lejátszik. Viszont kissé vaskos, és elég hamar lemerül.
Igencsak régen, csaknem két évvel ezelõtt mutattuk be a finn gyártó elõzõ strapabíró mobiltelefonját.  Míg az 5140-es típus egy kimondottan túrázáshoz szánt készülék - külsõ borítása gumiból és mûanyagból készült -, addig a  Nokia legújabb készülékének extra funkcióit inkább futás vagy biciklizés közben lehet kihasználni.

Sportos elegancia

Az 5500 Sport elõdjénél jóval szolidabb külsõvel rendelkezik, nem csak túrabakancsos  felhasználáshoz ideális: az általunk kipróbált fekete-ezüst modell akár még egy zakó belsõ zsebébõl  elõvéve sem nyújt abszurd látványt. A készülékház nagyobbik része mûanyagból készült, szerencsére azonban elõlapját megerõsítették egy rozsdamentes acélból készült kerettel, illetve az akkumulátor fedlapja is fémbõl van. Bár a csatlakozókat gumiajtók védik, a telefon nem dobhatjuk be egy lavór vízbe, csupán a fröccsenõ víznek képes ellenállni. Ez utóbbit a múlt keddi kiadós vihar során ki is próbáltuk, de dobálni csak óvatosan mertük a kütyüt.

A telefon menüjében a képernyõ alatt lévõ, gyûrûformájú navigációs gombbal lehet mozogni, az "okézás" a középsõ gombbal lehetséges. A vezérlõgomb mellézsúfolták a tervezõk az egyéb funkciók billentyûit: a menü- és törlés, illetve a hívásfogadó-, és megszakító gombokat. A telefon baloldalán a hangerõszabályzó és az adóvevõ (push to talk) funkció gombja kapott helyet (ez itthon még nem minden szolgáltatónál érhetõ el), míg a jobboldalon a módválasztó billentyû található: ezt lenyomva lehet aktiválni a sportmódot, illetve a zenelejátszót. A mobil képernyõjének képminõsége elég jó, ami a jónak mondható 208x208 pixeles felbontásnak, illetve a 256 ezer színárnyalatnak köszönhetõ, bár a menü betûi elég aprók, s nem tudtuk nagyobbra állítani méretüket.
Kopp-kopp: szól a zene

A sportmobil belsõ memóriája 64 megabájt, de mellékelnek hozzá egy 64 megabájtos mini-SD memóriakártyát és USB-s adatkábelt is. A zeneszámok felmásolása elég egyszer, s a készülékre néhány kevéssé ismert elõadó elekronikus zenéit is feltöltötték gyárilag.  Természetesen a legjobb hangminõség a telefon alapcsomagjában lévõ headsettel érhetõ el (ez is sportos, "fülrögzítõs változat"), de akár a beépített hangszórón is elfogadható minõségben szóltak a zeneszámok. Pozitívum, hogy az 5500-hoz olyan adaptert adnak, amelybe bármilyen minijack-aljzatú hangeszközt be lehet dugni, akár hangszórót vagy a meglévõ hifi-fülhallgatót is, a minõségre így nem lehet panasz, s persze a rádió sem maradt ki a mobilból.

A készülék menüjébõl kétféle, rendkívül egyszerû módon lehet elérni a zenefunkciót: a jobboldali gomb lenyomásával (a navigációs billentyû háttérvilágítása ekkor zöldre vált), vagy egyszerûen úgy, hogy kétszer határozottan rákoppintunk a képernyõre - ez a szolgáltatás egyébként kikapcsolható.
Égessük a kalóriát

Nem véletlenül nevezik a készüléket sportmobilnak, egyedi funkciója ugyanis tulajdonosa fitten tartásában segédkezik. Sportmódba a jobboldali gomb lenyomásával lehet állítani a telefont, a képernyõ és a navigáló gomb háttérvilágítása ilyenkor vörös színûre áll át. Az elsõ indításkor meg kell adni a használó általános fizikai paramétereit, magasságát, tömegét, erõnlétét. Ezt követõen ötféle tevékenységet lehet kiválasztani: sétálást, futást, biciklizést, evezést és lépcsõzést. Az elõbbi edzésmódok elvégzését a készülékbe épített edzéstervezõ segíti, ebben meg lehet adni, mely napokon kíván a tulajdonos testének karbantartásával foglalkozni, s a fentiek közül melyik tevékenységnek hódol.

Külön naptárban lehet áttekinteni, mely napokon hány percet, s milyen távot futott vagy biciklizett az ember, s akát teljes havi edzéstervet is képes készíteni. A mobil edzés közben is képes információkat megjeleníteni: például a megtett távot, a lépések számát, vagy az elégetett kalória mennyiségét. Tesztelõnk a biciklis funkciót próbálta ki, ennek használata során azonban a sportmobil meglehetõsen pontatlanul mért: 3 kilométer megtétele után 600 métert mutatott, emellett statisztikája szerint kerékpárosunk sosem ment gyorsabban 2-3 kilométer/óránál.
Mivel az 5500 képes kezelni Bluetooth vezeték nélküli adatátvitelt használó GPS-t, egy külsõ navigációs egység megvásárlásával bizonyára javítani lehet a pontosságot. A sétálás közben aktivált lépésszámláló ha nem is teljesen pontos, de nagyjából reális értékeket mutatott tesztjeink során.

Hallgatható sms-ek
Hasznos lehetõség, hogy a sportfunkció használatakor elõ sem kell venni a telefont a részadatok megismeréséhez: egy gombnyomással felolvassa a készülék a megtett távot, a sebességet és hasonló információkat. Ez a szolgáltatás az sms-üzenetek esetében is elérhetõ, sajnos azonban egyelõre nem támogatja a magyar nyelvet. Az angolul írt sms-eket a szoftveres beszédszintetizátor meglepõen élethûen olvasta fel, a magyarral értelemszerûen egyáltalán nem boldogult - de a gyártó ígérete szerint honosított verzió is készül majd a programból.
Jópofa megoldás, hogy az 5500-t a Nokia olyan játékszoftverrel szállítja, amely képes kihasználni a telefonba épített mozgásérzékelõt - hasonló megoldással többek közt a Siemens SX1-esben találkozhattunk. A játékban egy golyót kell egy pályán helyére gurítanunk, a vezérlés kizárólag a telefon megfelelõ irányba döntésével történik.
Végszó
Bár az új típust hivatalosan még nem forgalmazzák itthon, a Nokia sportmobilja 80-100 ezer forint körüli áron néhány boltban már kapható kártyafüggetlenül. Az 5500 telefon elõnyei közé tartozik a strapabíró kivitel mellett a jó minõségû képernyõ, illetve a gyors mûködés. Nem voltunk elégedettek viszont akkumulátorának teljesítményével: a készülék két-három nap alatt nem túl intenzív használat mellett is lemerült. Sétánál és futásnál nagyjából helyes értéket mutatott a telefon mozgásérzékelõje, a biciklizés során viszont teljesen fals értéket mértünk vele, ehhez a tevékenységhez érdemes tehát külsõ GPS-egységet venni a mobilhoz, ami további 20-30 ezer forintot kóstál. Az sms-felolvasó funkció nagyon hasznos lenne, de amíg nem próbáltuk a magyar változatot, nyilatkozni sem tudunk róla.
Nokia mobiltelefon sportolás kamera mobil